de ru da da da da nb fr nb nb en da da da da da da da da da da da da da da da da ja nn da en da da en da en nb da da tr da da da da da da da nb da de da da da da da da da da da sv da da da da ru da en da da da nb tr hu en da da da de da pl sv da en de da da da de da da da en sv da da ka fr nl en en en da da da ka da da da en en de da da fr da da sv da sv da da da da de da
Wikidag 2013 - Wikimedia Danmark
Spring til navigation Spring til søgning
Wikidag 2013 var en begivenhed organiseret af Wikimedia Danmark med indlæg fra folk uden for Wikipedia-verdenen, og som blev holdt den 22. september 2013 i Prosas kontorer i København. Efter wikidagen holdt Wikimedia Danmark Generalforsamling 2013 og konstituerende bestyrelsesmøde.
Michel Steen-Hansen fra Danmarks Biblioteksforening
Wikidag 2013 på den danske Wikipedia med indbydelse.
Noter fra mødet med kommentarer[redigér]
Michel Steen-Hansen (@saintmichels) fra Danmarks Biblioteksforening talte under overskriften Viden som begreb spurgte blandt andet "Skal vi bare sikre adgang til information? Eller har vi et større demokratisk ansvar?" Det vil sige om biblioteker blot skulle stille information, f.eks. bøger, til rådighed, eller skulle involvere sig mere i viden som en proces med læring. Hans "formel" var:
Viden = Information + læring
Han viste en række interessante grafer med biblioteksstatistik. Desuden kunne han henvise til Ringsted Leksikon fra 2000, - et leksikon fra før Wikipedia's start.
Néné La Beet (@labeet) berettede blandt andet om et par eksperter der havde forsøgt at skrive på Wikipedia, men var blevet afskrækket på grund af den negative respons de fik. Hun talte om "Wikipediapolitiet".
Cathrine Lippert (LinkedIn, Twitter) fra Digitaliseringsstyrelsen har været en af de centrale personer i åbne offentlige data i et projekt under titlen "Offentlige Data I Spil" (Twitter: #ODIS, bit.ly/ODISforum), og hun talte om Frie offentlige data. Offentlige data definerede hun med:
Offentlig data = digitalt indhold uanset format og medie = Public Sector Information (PSI).
Undtagelser er: personlige, fortrolige, klassificerede, tredjeparts rettigheder, indtægtsfinansieret.
Der har været PSI-lov i Danmark siden 2005. Der er en kommende revidering. Der er vedtaget et nyt direktiv.
Hun henviste til "Datakataloget" der indeholder henvisninger til åbne offentlige data fra Danmark:
og derudover en række websites der har benyttet offentlige data:
Cathrine henledte også opmærksomheden på Open Gov Camp den 12. november 2013.
Søren Johannessen (@neogeografen) er en af de meget aktive danske OpenStreetMap-"mappere" talte under overskriften OpenStreetMap og Wikipedia. Han påpegede at OpenStreetMap (OSM) kunne anses som et såkaldt "counter-mapping" projekt (see engelsk Wikipedia, og gav kortlægningen af trapper som et eksempel på hvor OpenStreetMap gik videre end almindelige kort. Han fortalte om en række emner:
Watercolor stil for kort
Softcities-lagner man kan købe med watercolor-stil OSM kort
at Foursquare of Le Monde nu benyttede OSM
at ca. 20% af Wikipedia-artickler har et geografisk islæt
om værktøjet OSM2Wiki, en OSM-Wikipedia sammenligner
Wikimaps warper til historiske kort.
http://osmlab.github.io/show-me-the-way/ en realtids grafiske opdatering af redigeringer.
Desuden kunne han henvise til nogle forskningsartikler: (vistnok denne:) Analyzing te contributor activity of a volunteered geographic information project—Te case of OpenStreetMap [1] og arbejde af (Agnieszka?) Leszczynski. En af resultaterne er at blot 3% af OSM-redaktørene er kvinder.
Sørens slides er tilgængelige fra OpenStreetMap og Wikipedia.
Nadja Pass (@nadjapass) fra http://borgerlyst.dk talte om digital almendannelse med takt og tone og påpegede at interaktionen mellem online og fysisk møde kunne være vigtig.
Charlotte S. H. Jensen (@charlotteshj) fra Nationalmuseet gav et indlæg om Museumsverdenen og Wikipedia. Hun oplistede den række af projekter der har været mellem den danske Wikipedia og Nationalmuseet:
Wikipedian-in-Residence, med YouTube video Wikipedian in residence på Nationalmuseet
Hun viste også besøgsstatistik for Wikipedia og Nationalmuseets hjemmeside (natmus.dk), hvor Wikipedia's sider var langt mere besøgt. Et eksempel hun viste var for Solvognen.
Charlotte kunne også vise den række af udfordringer som nye skribenter fra museumsverdenen har mødt når de begyndte at skrive på Wikipedia:
Alle kan rette -også til noget der er forkert
Der er ingen kreditering
Populær formidling meriterer ikke
Kvalitet i DK-Wikipedia lavere end den engelske
Til sidst spurgte hun: "Kan Wikipedia øge kreditering, merit og kvalitet?"
I diskussionen nævnte hun også begrebet "videnstrolling".
Og for de OSM-nørdede[redigér]
I frokosten viste Søren Neografen hvad man skulle gøre for at få OpenStreetMap til at vise Dankortautomater:
Tryk på "Turbo" ikonet til øverst til højre under filter.
Zoom ind eller ud, eller flyt kortet.
Referer til denne side
Denne side blev senest redigeret d. 30. september 2014 kl. 12:20.
Tekst er tilgængelig under licensen Creative Commons Kreditering-Del på samme vilkår; yderligere betingelser kan være gældende. Se vores Brugsbetingelserne for flere oplysninger.